Bekende SA egpaar verwelkom pienkvoet | Maroela Media
Vicky Davis het Woensdag geboorte geskenk (Foto: Facebook)
Die bekende glanspaartjie, Vicky Davis en Schalk Joubert, het Woensdag hul tweede pienkvoet in die lewe verwelkom by die Netcare Christaan Barnard-hospitaal in Kaapstad. Dié paartjie is in 2014 getroud en het nog ŉ dogter, Lira (3), saam.
Davis is ŉ Afrikaanse aktrise, aanbieder en skrywer, en Joubert is ŉ musikant.
Joubert het in Maart vanjaar op Facebook aangekondig dat hulle nog ŉ kleinding verwag.
Woensdag het hy ŉ foto van die nuwe pienkvoet in Davis se arms op sosiale media gedeel, met die onderskrif wat lui: “Luca Juan Joubert het ná 38 weke gekom. Hy is vandag om 14:14 gebore en weeg ŉ mollige 4,05 kg! Ma en seun is albei gesond en alles lyk normaal. Pa herstel nog van skok, maar gloei van trots en blydskap. Ons het baie om voor dankbaar te wees!”
Davis en Joubert het in September 2014 tydens ’n intieme seremonie in die Paarl getrou. Hulle ken mekaar al 15 jaar, maar het eers aan die begin van 2014 ŉ verhouding aangeknoop.
Schalk het in Maart hierdie foto gedeel om die swangerskap bekend te maak. (Foto: Facebook)
Vicky Davis en Schalk Joubert saam met hul dogter, Lira (Foto: Instagram)
baba Vicky Davis
Demi-Leigh ‘opgewonde’ oor haar groot nuus
Geluk maar is dit nou nuus
Darm nie nóg n storie oor die van jaarsvelds of amor nie.
Heleen Grobler · 1 jaar gelede
@Lorieka Ek lees eerder sulke goeie nuus as die moord en doodslag en alle ander nuus wat elke dag in ons gesigte gegooi word.
Ek stem saam baie geluk aan ouerpaar
blommetjie · 1 jaar gelede
Ek stem ook! Lees eerder goeie nuus, as al die moord en korrupsie
Is ek net so bietjie stadig….maar piekvoet…maar verwys na n hy asook seun??
‘n Pienkvoet verwys na ‘n baba – dit kan ‘n seun of ‘n meisie wees.
Baie geluk, maar wie is hulle? Bekende akteurspaar?
Haha, ek probeer ook nog uitfigure.
Ken werklik nie die glanspaartjie nie…so dit is nie nuus nie. However…baie geluk. Dra ook gelukwense oor aan al die ander duisende Suid Afrikaners in die land wat pienkvoete woensdag gekry het.
Ek kyk net na Oppiestoep om Schalk te sien baskitaar speel. Vir my is hy ‘n ster, al kan hy miskien niks anders doen nie.
Veels geluk julle. Geniet daai bondeltjie liefde.
pbotha – kom tog net by in die lewe. Klim onder daai klip uit.
Enige publisiteit is goeie publisiteit.
Verseker lekker nuus! Lekker man lekker